සී.එම්. පන්ක්

**ෆිලිප් ජැක් "ෆිල්" බෲක්ස්** (**Phillip Jack "Phil" Brooks**) (උපත 1978 ඔක්තෝම්බර් 26), වඩා හොදින් හදුනන්නේ  **සී.එම්. පන්ක්** (**CM Punk**) යන නමිනි. මොහු ඇමරිකාවේ මිශ්‍ර සටන් ශිල්පියෙකු, කොමික් පොත් රචකයෙකු, නළුවකු සහ හිටපු වෘත්තීමය මල්ලවපොර ක්‍රීඩකයෙකු වේ. මොහුව වඩාත්ම හොදින් හඳුනන්නේ WWE ආයතනයේ මල්ලවපොර ක්‍රීඩකයෙකු ලෙසයි. එහි නව යුගයේ WWE ශූරතාව (WWE Championship) වැඩිම කාලයක් රදවාගෙන සිටි ක්‍රීඩකයා ලෙස ඉතිහාසයට එක්වේ. එම වාර්තාව පිහිටුවන ලද්දේ 2011 නොවැම්බර් 20 සිට 2013 ජනවාරි 27 දක්වා දින 434 ක කාලයක් WWE ශූරතාව රදවාගනිමිනි. එය සෑම කාලයකදීම ගතහොත් හයවන දීර්ගතම කාලයයි.

පන්ක් ඔහුගේ අවුරුදු 15 ක වෘත්තීමය මල්ලවපොර ක්‍රීඩා කාලය තුළ ලෝක ශූරතා කිහිපයක්ම දිනා ඇත. ROH ලෝක ශූරතාව (ROH World Championship) සහ ECW ලෝක ශූරතාව (ECW World Championship) ද වරක් බැගින් ඇතුලත්ව, WWE ආයතනයේ ලෝක හෙවිවේට් ශූරතාව (World Heavyweight Championship) තුන් වරක්ද, WWE ශූරතාව දෙවරක්ද දිනා ඇත. ලෝක ටැග් ටීම් ශූරතාව (World Tag Team Championship) (කොෆී කිංග්ස්ටන් සමග) හා WWE ඉන්ටර්කොන්ටිනෙන්ටල් ශූරතාව (WWE Intercontinental Championship) දිනාගනිමින් 19 වන WWE ත්‍රිපල් ක්‍රවුන් චැම්පියන් (Triple Crown Champion) හෙවත් ත්‍රිත්ව කුසලාන ශූරයා බවට පත්විය. එය දින 203 කදී සම්පුර්ණ කල අතර එය සම්පුර්ණ කල වේගවත්ම ක්‍රීඩකයා බවට ඉතිහාසගත වේ. ඔහු ROH ටැග් ටීම් ශූරතාව (ROH Tag Team Championship) දෙවරක් දිනා ගැනීමට සමත් විය (කෝල්ට් කැබානා සමග). ඔහු දිනා ඇති මුළු ශූරතා ගණන 11 කි. ඔහු 2008 හා 2009 මනී ඉන් ද බෑන්ක් (Money in the Bank) තරග ජයග්‍රහණය කර ඇත (එය දෙවතාවක් දිනු එකම ක්‍රීඩකයා වේ). එමෙන්ම WWE ආයතනයේ 2011 වසරේ පැවති ස්ලැමි සම්මාන (Slammy Award) උළෙලේදී වසරේ හොදම මල්ලවපොර ක්‍රීඩකයා (වසරේ සුපිරි තරුව) (Superstar of the Year) බවට පත්විය.

පන්ක් තම වෘතීමය මල්ලවපොර ජිවිතයේ කෙටි කලකදී ස්වාධීන මාණ්ඩලික ප්‍රවර්ධන ශිල්පියෙකු බවට පත්වේ. මුලින්ම ඔහු රින්ග් ඔෆ් ඔනර් (Ring of Honor (ROH)) ක්‍රීඩකයන් ලැයිස්තුවේ සාමාජිකයෙකු බවට පත් විය. එමෙන්ම ROH රෙස්ලින් පුහුණු පාසලේ (ROH Wrestling Academy) ප්‍රථම ප්‍රධාන පුහුණුකරු බවට පත් විය. ඒ ඔහු ROH හි තරග වදින කාලයේදීමය. පන්ක් එම ආයතනයේ ඇති ශූරතා දෙකම දිනාගැනීමට සමත් විය. 2005 වසරේදී ඔහු WWE ආයතනය හා එක්වන අතර එහිදී ඔහුව ආයතනයේ ප්‍රවර්ධන කටයුත්තක් සදහා ඔහියෝ වැලි රෙස්ලින් (Ohio Valley Wrestling (OVW)) ආයතනයට සම්බන්ධ කරන ලදී. එහිදී ඔහු ඔහියෝ වැලි රෙස්ලින් ආයතනයේ ඇති සියලුම මල්ලවපොර ශූරතා ද දිනාගැනීමට සමත් විය. 2006 ජුනි 24 දින ඔහු තම මංගල රුපවාහිනී දැක්ම ඉදිරිපත් කළේය, ඒ ECW හි (එකල පැවති WWE ආයතනයේ එක් අංගයක්) තම කුසලතා දක්වමින්ය. මත්පැන්, මත්ද්‍රව්‍ය, දුම්වැටි බාවිතා නොකිරීම නිසා ඔහු Straight Edge කෙනෙකු වේ. මල්ලවපොර තරග තුලදී ඔහුගේ චරිතය හොද (hero) හෝ නරක (villain) වුවත් ප්‍රේක්ෂකාගාරයේ සිටින ප්‍රේක්ෂකයන්ගේ ප්‍රතිචාර එකලෙස ලබාගැනීමට හා ඔවුන් ප්‍රබෝධමත්ව තබාගැනීමට ඔහු සමත්කම් දක්වයි.

## ජීවිතයේ මුල් අවධිය 
බෲක්ස් උපත ලැබුවේ ඇමරිකාවේ චිකාගෝදීය. ඔහු හැදී වැඩුනේ ඒ අසල නගරයක් වූ ලොක්පෝර්ට් හිය.  ඔහු ඔහුගේ පවුලේ දරුවන් පස් දෙනාගෙන් එක් අයෙකුය; ඔහුගේ පියා ඉංජිනේරුවකු වූ අතර ඔහුගේ මව ගෘහණියක් විය. ඔහු අධ්‍යාපනය ලැබුවේ ලොක්පෝර්ට් ටවුන්ශිප් උසස් පාසලේය.

## මල්ලවපොර ජීවිතය
### මල්ලවපොර ජීවිතයේ මුල් අවධිය (1999–2000)
[thumb|2002 නොවැම්බර් 23 දින සී.එම්. පන්ක්, ඩැනී ඩොමිනියන් සමග [:en:Grayslake, Illinois|ඉලනොයිස් ප්‍රාන්තයේ, ග්‍රයිස්ලේක් හි පැවති NWA Midwest අංගයේදී.]]

පන්ක්, බැක්යාඩ් රෙස්ලින් ෆෙඩ්‍රේශන් (Backyard Wrestling federation) හෙවත් ලූනැටික් රෙස්ලින් ෆෙඩ්‍රේශන් (Lunatic Wrestling Federation) ආයතනයෙන් තම මල්ලවපොර ජීවිතය අරබයි. ඒ 1990 දශකයේ අගබාගයේ ඔහුගේ මිතුරෙකු හා ඔහුගේ සහෝදරයා වන මයික් බෲක්ස් සමගිනි. ඔහු සී.එම්. පන්ක් යන නම භාවිතය ආරම්භ කලේ සී.එම්. වෙනෝම් නම් ක්‍රීඩකයා සමග චික් මැග්නට්ස් නම් කණ්ඩායමට එක්වීමෙන් පසුය. පසුව පන්ක් සමග වෙනත් ක්‍රීඩකයෙකු එම කණ්ඩායමේ ක්‍රීඩා කළේය. ඔහුගේ මිතුරන් මෙන් නොව පන්ක්ට නියම වශයෙන් අවශ්‍ය වුයේ මල්ලවපොර ක්‍රීඩකයකු වීමටයි, ඔහු එය හුදෙක් සරල විනෝදයකට එහා ගියදෙයක් ලෙස සැලකුවේය.    

බැක්යාඩ් රෙස්ලින් ෆෙඩ්‍රේශන් ආයතනයට සමුදී ඔහු චිකාගෝ නුවර "ස්ටීල් ඩොමීනියන්" ("Steel Dominion") නම් මල්ලවපොර පුහුණු පාසලට ඇතුළු වේ. එහිදී ඔහු වෘතීමය මල්ලවපොර ක්‍රීඩකයෙකු වීම සදහා ඒස් ස්ටීල්, ඩැනී ඩොමිනියන් හා කෙවින් කුයින් යටතේ පුහුණු වේ. පුහුණුවේ එක් අංගයක් ලෙස ඔහු ශාන්ත පෝල්, මිනෙසොටා හි ඇති ස්ටීල් ඩොමීනියන් රෙස්ලින් ආයතනයේ මල්ලවපොර ක්‍රීඩකයෙකු ලෙස ක්‍රීඩා කරන ලදී. ඔහුට එහිදී ස්කොට් කෝල්ටන් මුණ ගැසේ, ස්කොට් කෝල්ටන් යනු පසුව කෝල්ට් කැබානා නමින් මල්ලවපොර ක්‍රීඩාවේ යෙදුනු ක්‍රීඩකයා වේ. පන්ක් සහ කැබානා හොදම මිතුරන් බවට පත් වන අතර, ඔවුන් ඔවුන්ගේ මුල් මල්ලවපොර ජීවිතය එක්ව ගත කළේය. ඔවුන් ස්වාධීන මාණ්ඩලික ප්‍රවර්ධන කටයුතු වලදීද ප්‍රතිවාදීන් ලෙස හෝ මිත්‍රයන් ලෙස ක්‍රීඩා කළේය. ඔවුන් අතර වූ මෙම ආරවුල 2003 වසරේ ROH හි විශාලම ආරවුල ලෙස හැදින්වේ. මෙම ආරවුලට හේතුව වූයේ පන්ක් මත්ද්‍රව්‍ය බාවිතා නොකරන නිසා පන්ක් විසින්, රේවන්ව රේවන්ගේ මතට හුරු වූ පියාට සමාන කරමින් ඔහුට අපහාසාත්මක වාග් ප්‍රහාර එල්ල කිරීමයි. ඔවුන් අතර මෙම ආරවුල අවසන් වුයේ Ring of Honor ආයතනයේ *ද කන්ක්ලූශන්* (*The Conclusion*) අංගයේදී රේවන්ට එරෙහිව පැවති කේජ් තරගය පන්ක් ජයගැනීමත් සමගයි. එමෙන්ම ඔහු මාළු ඇතුළු අනෙකුත් මුහුදු ආහාර, ආහාරයට නොගනී (Pescetarian). එමෙන්ම ඔහු ඇමරිකාවේ අයිස් හොකී කණ්ඩායම් වන චිකාගෝ බ්ලැක්හොක්ස් කණ්ඩායමේ හා චිකාගෝ කබ්ස් කණ්ඩායමේ රසිකයෙකි. ඔහු නිදහස් වේලාවට කොමික් පොත් කියවීමට ආසා කරයි.   වරක් ඔහු ඕල් ඇමරිකන් කොමික්ස් (All American Comics) නම් වෙළඳසැලකද සේවයකර තිබේ, ඔහුගේ ප්‍රියතම කොමික් පොත ප්‍රීචර් (Preacher) නම් පොතයි. වෘතීමය මල්ලවපොර ක්‍රීඩකයෙකු වන කෝල්ට් කැබානා ඔහුගේ හොදම මිතුරෙකි, ඔවුන් දෙදෙනා මුණ ගැසී ඇත්තේ ස්ටීල් ඩොමීනියන් රෙස්ලින් (Steel Domain Wrestling) පුහුණු පාසලේ සිටියදීයි. ක්ලිෆ් කොම්ප්ටන් ද ඔහුගේ හොදම මිතුරෙකි. එමෙන්ම WWE ආයතනය *සී.එම්. පන්ක්: බෙස්ට් ඉන් ද වර්ල්ඩ්* (*CM Punk: Best in the World*) නම් වාර්තාව සදහා ඉදිරිපත් කල රැන්සිඩ් (Rancid) නම් සංගීත කණ්ඩායමේ ලෝරස් ෆ්රෙඩ්රික්සන් ද පන්ක්ගේ හොදම මිතුරෙකි.

බෲක්ස්, 2014 ජුනි 13 වන දින ඒප්‍රිල් ජෙනෙට් මෙන්ඩිස් ව විවාහ කර ගත්තේය. ඇයව වඩාත් හොදින් හදුනන්නේ ඒ.ජේ. ලී නමින්ය.

WWE ආයතනයේ වෛද්‍යවරයා වන ක්‍රිස්ටෝපර් එම්. අමාන් විසින් වරක් බෲක්ස්ගේ ඇතිවූ බැක්ටීරියා ආසාදනයක් පිළිබද වැරදි රෝග විනිශ්චයක් සිදුකල බව හා ක්‍රීඩා කිරීමේදී ඇතිවූ ආබාධ වලට නිවැරදිව ප්‍රතිකාර නොකළ බව බෲක්ස් විසින් කියා සිටියේය. එබැවින් ක්‍රිස්ටෝපර් එම්. අමාන් 2015 පෙබරවාරි 19 දින, අපකීර්තියට පත් කිරීම හා පෞද්ගලිකත්වයට හානි කිරීම යන කරුණු මත බෲක්ස්ට හා ස්කොට් කෝල්ටන්ට (කෝල්ට් කැබානාට) එරෙහිව නඩු මාර්ගයට පිවිසුණි, ඔහු විසින් එක් විත්තිකරුවෙකුගෙන් ඩොල‍ර් මිලියන 1ක වන්දි මුදලක් ඉල්ලා සිටියේය. මෙහිදී WWE ආයතනය අමාන් හට සහයෝගය පලකරමින් ප්‍රකාශයක් සහ වීඩියෝ පටයක් නිකුත් කළේය. එහි සදහන්ව තිබුනේ බෲක්ස් ඔහුගේ බැක්ටීරියා ආසාදනය පිළිබදව WWE ආයතනයේ කිසිදු අයෙකුට දැනුම්දී නොතිබූ බවයි.

## දිනාගත් ශූරතා හා කෞශල්‍යය
***ඉන්ඩිපෙන්ඩන්ට් රෙස්ලින් ඇසෝසියේෂන් මිඩ්-සවුත්**
**අයි.ඩබ්ලිව්.ඒ. මිඩ්-සවුත් හෙවිවේට් ශූරතාව (5 වරක්)
**අයි.ඩබ්ලිව්.ඒ. මිඩ්-සවුත් ලයිට් හෙවිවේට් ශූරතාව (2 වරක්)

***ඉන්ටර්නැශනල් රෙස්ලින් කාටල්**
**අයි.ඩබ්ලිව්.සී. ලෝක හෙවිවේට් ශූරතාව (1 වරක්)

***මිඩ්-ඇමරිකන් රෙස්ලින්**
**එම්.ඒ.ඩබ්ලිව්. හෙවිවේට් ශූරතාව (1 වරක්)

***එන්.ඩබ්ලිව්.ඒ. සයිබර්ස්පේස්**
**එන්.ඩබ්ලිව්.ඒ. සයිබර්ස්පේස් ටැග් ටීම් ශූරතාව (1 වරක්) - ජුලියෝ ඩිනේරෝ සමග

***එන්.ඩබ්ලිව්.ඒ. රෙවලූශන්**
**එන්.ඩබ්ලිව්.ඒ. රෙවලූශන් හෙවිවේට් ශූරතාව (1 වරක්)

***ඔහියෝ වැලි රෙස්ලින්**
**ඕ.වී.ඩබ්ලිව්. හෙවිවේට් ශූරතාව (1 වරක්)
**ඕ.වී.ඩබ්ලිව්. සදර්න් ටැග් ටීම් ශූරතාව (1 වරක්) – සෙත් ස්කයිෆයර් සමග 
**ඕ.වී.ඩබ්ලිව්. ටෙලිවිශන් ශූරතාව (1 වරක්)
**දෙවන ඕ.වී.ඩබ්ලිව්. ත්‍රිපල් ක්‍රවුන් චැම්පියන්

****ප්‍රෝ රෙස්ලින් ඉලස්ට්‍රේටඩ්***
**පී.ඩබ්ලිව්.අයි. වසරේ හොදම ආරවුල (2011) 
**පී.ඩබ්ලිව්.අයි. වසරේ හොදම තරගය (2011) 
**පී.ඩබ්ලිව්.අයි. වසරේ වඩාත්ම ජනප්‍රිය මල්ලවපොර ක්‍රීඩකයා (2011)
**පී.ඩබ්ලිව්.අයි. වසරේ වඩාත්ම වෛරයට ලක්වූ මල්ලවපොර ක්‍රීඩකයා (2012)
**පී.ඩබ්ලිව්.අයි. වසරේ හොදම මල්ලවපොර ක්‍රීඩකයා (2011, 2012)
**පී.ඩබ්ලිව්.අයි. විසින් පී.ඩබ්ලිව්.අයි. 500 යටතේ 2012 වසරෙදී ඔහුව හොදම ඒකල මල්ලවපොර ක්‍රීඩකයන් 500 අතර **1 වන** ස්ථානයේ පිහිටුවනු ලැබුවේය

****රිවෝල්වර්***
**"මෝස්ට් මෙට්ල් ඇත්ලීට්" සදහා ගෝල්ඩන් ගොඩ්ස් සම්මානය (2012)

***රින්ග් ඔෆ් ඔනර්**
**ආර්.ඕ.එච්. ටැග් ටීම් ශූරතාව (2 වරක්) - කෝල්ට් කැබානා සමග
**ආර්.ඕ.එච්. ලෝක ශූරතාව (1 වරක්)

*'''ව'ල්ඩ් රෙස්ලින් එන්ටර්ටෙයිමන්ට්/WWE**
**ECW ලෝක ශූරතාව (1 වරක්)
**ලෝක හෙවිවේට් ශූරතාව (3 වරක්)
**WWE ශූරතාව (2 වරක්)
**ලෝක ටැග් ටීම් ශූරතාව (1 වරක්) - කොෆී කිංග්ස්ටන් සමග
**WWE ඉන්ටර්කොන්ටිනෙන්ටල් ශූරතාව (1 වරක්)
**මනී ඉන් ද බෑන්ක් (2008, 2009)
**දහනම වන ත්‍රිපල් ක්‍රවුන් චැම්පියන්
**ස්ලැමි සම්මාන (7 වරක්)
***"OMG" මූමන්ට් ඔෆ් ද ඉයර් (2008)  - 
***ශොකර් ඔෆ් ද ඉයර් (2009) - 
***ඩිස්පිකබල් මී (2010) -  
***සුපර් ස්ටාර් ඔෆ් ද ඉයර් (2011) 
***"පයිප් බොම්බ්" ඔෆ් ද ඉයර් (2011)  – 
***එක්ස්ට්‍රීම් මූමන්ට් ඔෆ් ද ඉයර් (2013) – 

****රෙස්ලින් ඔබ්සවර් නිවුස්ලෙටර්*'*
**5 ස්ටාර් මැච්(2004)  ඔක්තෝම්බර් 16 දින සැමෝවා ජෝයි ට එරෙහිව *ROH Joe vs. Punk II'' හිදී
**5 ස්ටාර් මැච් (2011) ජූලි 17 ජෝන් සීනා ට එරෙහිව WWE මනී ඉන් ද බෑන්ක් හිදී
**බෙස්ට් ගිමික් (2009, 2011)
**බෙස්ට් ඔන් ඉන්ටර්වීව්ස් (2011, 2012)
**වසරේ හොදම ආරවුල(2009) ජෙෆ් හාඩි ට එරෙහිව
**වසරේ හොදම ආරවුල (2011) ජෝන් සීනා ට එරෙහිව
**වසරේ හොදම තරගය (2011) ජූලි 17 දින ජෝන් සීනා ට එරෙහිව WWE මනී ඉන් ද බෑන්ක් හිදී

## සටහන් හා ආශ්‍රිත
;සටහන්

;ආශ්‍රිත

## බාහිර සබැඳි
* නිල Twitter  ගිණුම
* YouTube චැනලය
* අන්තර්ජාල රෙස්ලින් දත්ත ගබඩාවේ සී.එම්. පන්ක් සදහා ඇති වාර්තා
* CM Punk සදහා WWE වෙබ් අඩවියේ ඇති ගිණුම
* වීඩියෝ පට සදහා IMDb හි ඇති ගිණුම
* නිල UFC ගිණුම

ප්‍රවර්ගය:මල්ලවපොර ක්‍රීඩකයෝ